Ενριέτ Μερτζ

Η Ενριέτ Μερτζ (Αγγλ.: Henriette Mertz, 1898–1985) ήταν Αμερικανή δικηγόρος διπλωμάτων ευρεσιτεχνίας και ερευνήτρια της αρχαίας ιστορίας με καταγωγή από το Σικάγο. Κατά τη διάρκεια του Β ' Παγκοσμίου Πολέμου, εργάστηκε ως αποκρυπτογράφος κωδίκων, για το τμήμα κρυπτογραφίας της κυβέρνησης των ΗΠΑ. Κατά τη δεκαετία του 1960 και του 1970, δημοσίευσε πολλά αμφιλεγόμενα έργα, τα οποία αφορούν την πρώιμη ανακάλυψη και τον αποικισμό της Αμερικής.

 Το 1964, η Μερτζ (Mertz) πρότεινε ότι μια φωτογραφία με την επιγραφή του Bat Creek είχε δημοσιευθεί ανεστραμμένη. Αργότερα, ο Cyrus H. Gordon εισηγήθηκε ότι οι επιγραφές προέρχονταν από το Εβραϊκό αλφάβητο του 1ου αιώνα μ.Χ., αλλά σήμερα, η επικρατούσα τάση των αρχαιολόγων είναι ότι την θεωρούν ως μια απάτη. Στο έργο της με τίτλο «Οίνωψ Πόντος» («The Wine Dark Sea»), η Μερτζ υποστήριξε ότι ο Οδυσσέας έπλευσε μέσω των Στενών του Γιβραλτάρ και στο Βόρειο Ατλαντικό. Επιπλέον, η Μερτζ πίστευε ότι ο Οδυσσέας αντιμετώπισε τη Σκύλλα και τη Χάρυβδη, όταν έφτασε στον Κόλπο του Fundy (Bay of Fundy), στη Νέα Σκωτία. Η Μερτζ, επίσης, πρότεινε ότι οι Αργοναύτες ταξίδεψαν διασχίζοντας τον Ατλαντικό Ωκεανό, κάτω στην ανατολική ακτή της Νότιας Αμερικής, πέρα από τις εκβολές του Αμαζονίου και το Ρίο ντε Τζανέιρο, στο Ρίο Πλάτα της Αργεντινής. Από το Ρίο Πλάτα, ο Ιάσων μετέβη στο υψίπεδο της Βολιβίας και στην Tihuanaco όπου βρισκόταν το Χρυσόμαλλο Δέρας. Στο έργο της με τίτλο «Χλωμό Μελάνι» («Pale Ink») (αυτο-δημοσίευση περί το 1958), η Μερτζ πρότεινε ότι δύο απολογισμοί των Κινεζικών ταξιδίων στην Fusang—ο ένας βρέθηκε στο Shan Hai Jing (τον οποίο η Μερτζ οριοθετεί κατά το 2250 π.Χ.) και ο άλλος από τον Βουδιστή ιεραπόστολο Hui Shen το 499 μ.Χ.—περιγράφουν επισκέψεις στην Αμερικανική ήπειρο. Ως αποδεικτικό στοιχείο, πρότεινε ότι οι επιγραφές στο Milk River ήταν Κινέζικα ιερογλυφικά τα οποία έγιναν από μια από τις εξερευνητικές αποστολές. Σύμφωνα με τον David Hatcher Childress, η Μερτζ, επίσης, να ερμήνευσε την Fusang να σημαίνει στα Κινέζικα "έλατα" και συλλογίστηκε ότι θα μπορούσαν να αναφέρονται στα έλατα της Βρετανικής Κολομβίας. Η υπόθεση που εδώ και καιρό είχε απορριφθεί από τους ακαδημαϊκούς σινολόγους αφού πρώτα υποστηρίχθηκε το 1875, από τον Άγγλο Charles Godfrey Leland, αλλά προφανώς η Μερτζ δεν γνώριζε αυτά τα γεγονότα. Επίσης, στο βιβλίο της η Μερτζ, πρότεινε ότι ο Κετζαλκόατλ (Quetzalcoatl) ήταν ο Βουδιστής ταξιδιώτης Hui Shen, του 5ου αιώνα, στην Fusang. Για τις υποθέσεις της Μερτζ, ο Joseph Needham γράφει σε μια υποσημείωση ότι «σε γενικές γραμμές, οι προτεινόμενες ταυτότητες, απαιτούν μια ηρωική άρση της δυσπιστίας». Στο έργο με τίτλο «Ατλαντίς: Τόπος Κατοικίας των Θεών» («Atlantis: Dwelling Place of the Gods»), η Μερτζ πρότεινε ότι το ανατολικό τμήμα των Ηνωμένων Πολιτειών (δηλαδή προς τα ανατολικά των ποταμών Μισισιπή και Οχάιο), ήταν όπως περιγράφεται στην Ελληνική μυθολογία, η τοποθεσία όπου βρισκόταν η Ατλαντίδα. Η Μερτζ χρησιμοποίησε ως αποδεικτικό στοιχείο έναν χάρτη του 1436 και ο οποίος ανήκε στον Andrea Bianco, όπου έδειχνε την Antillia, το νησί του Ατλαντικού. Ωστόσο, η θεωρία της τελικά απορρίφθηκε, βάσει των ημερομηνιών του Πλάτωνα, το γεγονός ότι η Ατλαντίδα βυθίστηκε και το γεγονός ότι "Antilla" ήταν πιθανότατα μια χαρτογραφική απεικόνιση είτε της Ισπανιόλα είτε της Κούβας. 1986: «Το Μυστικιστικό Σύμβολο: Σημείο των Κατασκευαστών Αναχωμάτων του Μίσιγκαν» («The Mystic Symbol: Mark of the Michigan Mound Builders»). Global Books, ISBN 0-9617235-0-5. 1976: «Ατλαντίς: Τόπος Κατοικίας των Θεών» («Atlantis: Dwelling Place of the Gods»), ISBN 0-9600952-3-3. 1974: «Θεοί από την Άπω Ανατολή: Πώς οι Κινέζοι ανακάλυψαν την Αμερική» («Gods from the Far East: How the Chinese Discovered America»). Seattle, Washington: Ballantine Books, ISBN 0-345-23964-4. 1964: «Οίνωψ Πόντος» («The Wine Dark Sea: Homer's Heroic Epic of the North Atlantic»), ISBN13: 9789607076175. 1958, 1972: «Χλωμό Μελάνι: Δύο Αρχαία Αρχεία της Κινεζικής Εξερεύνησης στην Αμερική» («Pale Ink: Two Ancient Records of Chinese Exploration in America»). Swallow Press, ISBN 0-8040-0599-0. 1957: «Οι Nephtali: Μια Χαμένη Φυλή» («The Nephtali: One Lost Tribe»), ASIN: B0007EYTXS. Παραπομπές σημειώσεων (Αγγλικά) McNeil, William F. Visitors to Ancient America: The Evidence for European and Asian Presence in America Prior to Columbus. McFarland, 2005. ISBN 0-7864-1917-2 (Αγγλικά) David Hatcher Childress. Lost Cities of Atlantis, Ancient Europe & the Mediterranean. Adventures Unlimited Press, 1996. ISBN 0-932813-25-9 (Αγγλικά) Childress, David Hatcher. Lost Cities of North & Central America. Adventures Unlimited Press, 1992. ISBN 0-932813-09-7 (Αγγλικά) Pale Ink by Henriette Mertz (1953)